**FIȘĂ DE DESCRIERE A MATERIALULUI PROPUS CA RESURSĂ EDUCAȚIONALĂ DESCHISĂ\***

LINK: <https://www.youtube.com/watch?v=EnUPm1iYMg4>

[TANÓRAVIDEÓK - Román 7. óra (Partium és Erdély, IX. évfolyam) - YouTube](https://www.youtube.com/watch?v=EnUPm1iYMg4)

PROFESOR: FILDAN MIHAELA IOANA

TITLUL MATERIALULUI PROPUS: Lecția 6: Paralelă literară între **Maitreyi** de Mircea Eliade și **Dragostea nu moare** de Maitreyi Devi

DISCIPLINA: Limba și literatura română

CLASA: a IX-a

DESCRIEREA ACTIVITĂȚII: Conceptul de *competenţă literară / lectorală* este una dintre categoriile definitorii ale teoriei educaţiei literar-artistice, aceasta din urmă însemnând formarea cititorului cult de literatură, cu întregul ansamblu de cunoştinţe / capacităţi / atitudini specifice, care îl reprezintă ca fiinţă culturală, a unui cititor „apt să realizeze lectura interogativ-interpretativă a textelor literare de diferite genuri şi specii, delimitând valoarea de nonvaloare, să interpreteze fenomenele literare într-o interacţiune cu anumite date din domeniul filozofiei, istoriei, sociologiei, eticii, esteticii, artelor etc., precum şi prin prisma universului său axiologic”. Întrucât orice competenţă, indiferent de materiile (ştiinţifice, artistice, tehnologice) în baza cărora se formează şi de domeniul de cunoaştere şi activitate în care se manifestă, îşi are originea în disciplinaritate şi se situează în sfera interdisciplinarităţii, are caracter intercultural. Un rol deosebit în realizarea acestui obiectiv îl au lecturile paralele şi, implicit, comparativismul, care, ca metodă de studiu a literaturii, s-a născut şi s-a dezvoltat odată cu apariţia unui anumit orizont al universalităţii. Raportată la procesul de formare a elevului-cititor, corelaţia respectivă poate fi cercetată, în cadrul orelor de literatură, sub diverse aspecte: *circulaţia de motive, legende şi mituri, formele şi categoriile literare comune, asemănările, deosebirile de orice altă natură etc., raport ce pune problema relaţiilor dintre general şi particular în literatură, dintre universal şi specific naţional*. La începutul orei s-a prezentat viața și opera poetei Maitreyi Devi, iar apoi au fost puse în lumină principalele asemănări și deosebiri dintre cele două romane care rememorează o unică poveste de iubire. În final, s-au lecturat din romanul scriitoarei ultimele pagini, cele care redau întâlnirea dintre Maitreyi Devi și Mircea Euclid/Eliade după mai bine de 40 de ani, în speranța că elevii vor deveni consumatori de literatură românească/universală valoroasă.

Alte observații: durata: 36 minute, lecție interdisciplinară bazată pe paralela literară/comparativismul

Data: 23.11.2020 Semnătură: